15. ΝΟΜΟΣ υπ’ αριθ. 2211 της 22/25 Σεπτ. 1952 Περί καθορισμού εις δολλάρια Η.Π.Α.του τμηματικώς καταβαλλομένου τιμήματος των υπό του ΟΔΙΣΥ εκποιουμένων συγκροτημάτων. Άρθρ.1.-Από της ενάρξεως της ισχύος του παρόντος Νόμου το τίμημα των κατά παρέκκλισιν της υπ’ αριθ. 6982/1949 κοινής των Υπουργών Συντονισμού και Οικονομικών αποφάσεως, εγκρίσει των αυτών Υπουργών, απ’ ευθείας υπό του ΟΔΙΣΥ εκποιουμένων συγκροτημάτων, κλπ. της κατηγορίας Α΄ της υπ αριθ. 3676/1949 αποφάσεως του Υπουργού του Συντονισμού, εφόσον τούτο καταβάλλεται τμηματικώς, καθορίζεται μετά των τόκων και των αντιστοίχων εγγυήσεων εις δολλάρια Ηνωμένων Πολιτειών Αμερικής. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 